
ΑΠΟΦΑΣΕΙΣ 

Αριθ. 1035078/2651/0010 (1) 

Αναγκαστική απαλλοτρίωση έκτασης για την κατασκευή της Γραμμής 
Μεταφοράς 150 Κν «ΑΝΔΡΟΣ - ΤΗΝΟΣ» και σύσταση δουλείας 
εναέριας διέλευσης της υπόψη Γ.Μ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ, ΤΕΧΝΟΛΟΓΙΑΣ 
ΚΑΙ ΕΜΠΟΡΙΟΥ 

Έχοντας υπόψη: 

1, Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ/τος 139/1971 
«περί της αρμοδιότητος των νομαρχών προς κήρυξιν αναγκαστικών τι- 
νών απαλλοτριώσεων». 


2. Τις διατάξεις της παρ. 2 του άρθρου 4 του Νόμου 1468/1950 
«περί ιδρύσεως Δημοσίας Επιχειρήσεως Ηλεκτρισμού», όπως έχει τρο¬ 
ποποιηθεί και συμπληρωθεί μεταγενέστερα, με τον Α.Ν. 1672/1951, 
που κυρώθηκε με το Νόμο 2113/1952. 

3. Τις διατάξεις του άρθρου 9 του Α.Ν. 1566/1950 «περί κυρώ- 
σεως της μετά του οίκου «ΕΒΑ500» συναφθείσης την 20ήν Ιουλίου 
1950 συμβάσεως κλπ.», όπως έχουν κυρωθεί, τροποποιηθεί και συ¬ 
μπληρωθεί με το Νόμο 1633/1951. 

4. Την απόφαση του Διοικητικού Συμβουλίου της Δημοσίας Επιχει- 
ρήσεως Ηλεκτρισμού με αριθ. (ε. 466) 442 που λήφθηκε κατά την αριθ. 
63/19.11.1991 Συνεδρίασή του, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα: 

Α. Για την εγκατάσταση μέσα στο νομό Κυκλάδων (επί των νήσων 
Άνδρου και Τήνου) της Γραμμής Μεταφοράς 150 Κν «ΑΝΔΡΟΣ - ΤΗ¬ 
ΝΟΣ» έκτασης συνολικού εμβαδού 14.578 μ2 με τα συστατικά και πα- 
ραρτήματά της, αποτελούμενη από τα εξής: 

Α1. Για την εγκατάσταση εκατόν ένα (101) χαλύβδινων πύργων, 
έκτασης συνολικού εμβαδού 8.772 μ2, η οποία αποτελείται από ισά¬ 
ριθμα τετράγωνα τεμάχια εδάφους. 

Α2. Για τις εγκαταστάσεις σύνδεσης εναερίου δικτύου με τα υπόγεια 
καλώδια, έκτασης συνολικού εμβαδού 5.806 μ2 (την οποία συναποτε- 
λούν ένας χώρος επί της νήσου Άνδρου εμβαδού 3.331 μ2 και άλλος 
χώρος επί της νήσου Τήνου εμβαδού 2.475 μ2). 

Οι ανωτέρω απαλλοτριούμενες εκτάσεις εικονίζονται στο αριθ. 
61240/Σεπτέμβριος 1991 φύλλα 1-3 κτηματολογικό διάγραμμα - πί¬ 
νακα. 

Β. Για την σύσταση δουλείας εναέριας διέλευσης των αγωγών μέσα 
στο νομό Κυκλάδων (επί των νήσων Άνδρου και Τήνου) της Γ ραμμής 
Μεταφοράς 150 Κν «ΑΝΔΡΟΣ - ΤΗΝΟΣ» σε λωρίδα εδάφους συνολι¬ 
κού μήκους τριάντα δύο χιλιάδων εννιακοσίων ενενήντα τεσσάρων μέ¬ 
τρων (32.994 μ.) και συνολικού πλάτους σαράντα (40) μέτρων δηλαδή 
είκοσι (20) μέτρα αριστερά και είκοσι μέτρα δεξιά από την προβολή στο 
έδαφος του άξονα της γραμμής. 

Η ανωτέρω λωρίδα εδάφους περιλαμβάνεται από τη χ.θ. 0+067 
(έξοδος από τον Υ/Σ Άνδρου) έως τη χ.θ. 14+931 (είσοδος στον χώρο 
σύνδεσης εναερίου δικτύου με υπόγεια καλώδια στη νήσο Άνδρο) και 
από τη χ.θ. 18+445 (έξοδος από τον χώρο σύνδεσης εναερίου δικτύου 
με υπόγεια καλώδια στη νήσο Τήνο) έως τη χ.θ. 36+575 (είσοδος στον 
Υ/Σ Τήνου). 

Το περιεχόμενο της δουλείας στα τμήματα της γραμμής που περι¬ 
λαμβάνεται μεταξύ των χιλιομετρικών θέσεων (χ.θ.): 

Από τη χ.θ. 4+500 έως τη χ.θ. 5+315 και 

Από τη χ.θ. 26+400 έως τη χ.θ. 31+130,80 

συνίσταται στο δικαίωμα εισόδου του προσωπικού των συνεργείων 
και των τεχνικών μέσων της ΔΕΗ ή των οριζομένων απ’ αυτή προσώ¬ 
πων στις βαρυνόμενες με δουλεία εκτάσεις, για την εκτέλεση κάθε εργα¬ 
σίας εγκατάστασης λειτουργίας, επιθεώρησης, επισκευών, συντήρησης 
και αντικατάστασης των άνωθεν αυτών εναερίων αγωγών και των πύρ¬ 
γων τους. 

Στις βαρυνόμενες με δουλεία διέλευσης παραπάνω εκτάσεις επιτρέ¬ 
πεται η οικοδόμηση εφόσον πληρούνται αμφότεροι οι κατωτέρω δύο (2) 
όροι: 

1. Η κατακόρυφη απόσταση των υψηλοτέρων σημείων των κτισμά- 
των από τους αγωγούς της Γραμμής, σε θερμοκρασία 50° 0 και 
άπνοια, πρέπει να είναι τουλάχιστον πέντε (5) μέτρα. Στο ύψος των κτι- 
σμάτων περιλαμβάνεται και κάθε είδους κατασκευή πάνω από αυτά 
(π.χ. δώματα, κουβούκλια απόληξης κλιμακοστασίων, στηθαία, ιστοί, 
κεραίες δεκτών τηλεόρασης κλπ.). 

2. Τα κτίσματα ή οι εγκαταστάσεις πρέπει να μη δημιουργούν δυσμε¬ 
νείς συνθήκες για την ασφάλεια και λειτουργία της γραμμής (αποθήκες 
εκρηκτικών και πετρελαιοειδών, εργοστάσια που αναδίδουν βλαβερούς 
καπνούς ή αέρια, συσσωρεύσεις ευφλέκτων υλών κλπ.). 

Το περιεχόμενο της δουλείας στα τμήματα της γραμμής που περι¬ 
λαμβάνεται μεταξύ των χιλιομετρικών θέσεων (χ.θ.): 

Από τη χ.θ. 0+067 έως τη χ.θ. 4+500. 

Από τη χ.θ. 5+315 έως τη χ.θ. 14+931 

Από τη χ.θ. 18+445 έως τη χ.θ. 26+400 και 

Από τη χ.θ. 31+130,80 έως τη χ.θ. 36+575 

συνίσταται στο δικαίωμα εισόδου του προσωπικού των συνεργείων και 
των τεχνικών μέσων της ΔΕΗ ή των οριζόμενων απ’ αυτή προσώπων 
στις βαρυνόμενες με δουλεία εκτάσεις, για την εκτέλεση κάθε εργασίας 
εγκατάστασης λειτουργίας, επιθεώρησης, επισκευών, συντήρησης και 
αντικατάστασης των άνωθεν αυτών εναερίων αγωγών και των πύργων 
τους ως και την απαγόρευση ανέγερσης κάθε νέου κτίσματος. 

Επίσης απαγορεύεται η λειτουργία κάθε εγκατάστασης που δημιουρ¬ 
γεί δυσμενείς συνθήκες για την ασφάλεια ή τη λειτουργεία της γραμμής 
(π.χ. συσσώρευση πυρομαχικών, πετρελαιοειδών, λατομεία κλπ.). 

Οι εκτάσεις που απαλλοτριώνονται καθώς κι εκείνες που βαρύνονται 
με δουλεία και αναφέρονται παραπάνω, βρίσκονται στις κτηματικές πε¬ 
ριοχές των Κοινοτήτων: Πιτροφού, Μεσαριάς Συνοικισμός Ζαγανιάρης, 
Παλιοκάστρου Συνοικισμός Μέσα Βουνίου, Καππαριάς, Κορθίου επί 
της νήσου Άνδρου και Πανόρμου, Ιστερνίων, Καρδιανής, Κάμπου επί 
της νήσου Τήνου. 

Οι εκτάσεις στις οποίες θα συσταθεί δουλεία εναέριας διέλευσης των 
αγωγών της υπόψη Γ.Μ. 150 Κν εικονίζονται λεπτομερειακά στο με 
κλίμακα 1:50.000 και με αριθ. 61240/Σεπτέμβριος 1991 (φύλλα 1-3 
και 8-9) κτηματολογικό διάγραμμα - πίνακα και ενδεικτικά η όδευση 
της γραμμής στον αριθ. 61239/Σεπτέμβριος 1991/ φύλλα 1 και 2 εν¬ 
δεικτικό χάρτη κτηματολογίου και η χιλιομέτρηση της γραμμής σημει¬ 
ώνεται στην προβολή επί του εδάφους του άξονά της ο οποίος εικονίζε- 
ται στα ίδια διαγράμματα, με συνεχή παχειά γραμμή. Αριστερά και δε¬ 
ξιά παράλληλα με τον άξονα της γραμμής και σε απόσταση 20 μ. από 
αυτόν εικονίζονται στο διάγραμμα με λεπτές συνεχείς γραμμές τα όρια 
της εδαφικής λωρίδας δουλείας. 

Γ. Για τη σύσταση δουλείας υπόγειας διέλευσης των καλωδίων σε 
λωρίδα εδάφους συνολικού εμβαδού δύο χιλιάδων εξακοσίων ογδόντα 
πέντε (2.685) μ2 συνολικού μήκους 537 μ. και πλάτους 5 μ. την οποία 
συναποτελούν δύο λωρίδες εδάφους, η μία εμβαδού 125 μ2 και μήκους 
25 μ. επί της νήσου Άνδρου και η άλλη εμβαδού 2.560 μ2 και μήκους 
512 μ. επί της νήσου Τήνου. 

Ο ανωτέρω διάδρομος δουλείας υπόγειας διέλευσης των καλωδίων 
περιλαμβάνεται σε κτηματικές περιοχές των Κοινοτήτων Κορθίου της 
νήσου Άνδρου και Πανόρμου της νήσου Τήνου του νομού Κυκλάδων και 
εικονίζεται αναλυτικά στο αριθ. 31240/Σεπτέμβριος 1991/Φύλλο 4 
και 5 κτηματολογικό διάγραμμα - πίνακα. 

Το περιεχόμενο της δουλείας υπόγειας διέλευσης των καλωδίων που 
αναφέρεται πιό πάνω, συνίσταται στο δικαίωμα εισόδου του προσωπι¬ 
κού, των συνεργείων και των τεχνικών μέσων της ΔΕΗ ή των οριζομέ- 
νων απ’ αυτή προσώπων στη βαρυνόμενη με δουλεία εδαφική λωρίδα, 
για την εκτέλεση κάθε εργασίας εγκαταστάσεως, λειτουργίας, επιθεω- 
ρήσεως, επισκευών, αντικαταστάσεως και συντηρήσεως των καλω¬ 
δίων. Μέσα στη δουλεύουσα λωρίδα εδάφους απαγορεύεται απόλυτα ή 
ανέγερση κάθε κτίσματος, η δημιουργία υπόγειων εγκαταστάσεων, η 
ανόρυξη φρεάτων κοινών ή αρτεσιανών, η δενδροφύτευση και η διά- 
λευση οχημάτων ωφέλιμου βάρους μεγαλύτερου από πέντε (5) τόννους. 

Στη λωρίδα εδάφους στην οποία θα συσταθεί δουλεία υπόγειας διέ¬ 
λευσης, επιτρέπεται η τοποθέτηση εγκαταστάσεων υπόγειων σωληνώ¬ 
σεων για ύδρευση, άρδευση και αποχέτευση, ως και η κατασκευή μόνι¬ 
μου οδοστρώματος. 


Όλα τα αναφερόμενα παραπάνω κτηματολογικά στοιχεία έχει συ- 
ντάξει η αρμόδια Υπηρεσία της ΔΕΗ και έχει θεωρήσει στις 
20.12.1991 ο Διευθυντής του Υπουργείου Βιομηχανίας, Ενέργειας, 
Τεχνολογίας και Εμπορίου Εμμ. Κογχυλάκης. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Κουλούφας Κων/νος του Δημητρίου, 2) Λάβδας Ιωάννης 
του Λεωνίδα 3) Δανιόδος Παντελής Αντωνίου κλπ. 

Η απαλλοτρίωση κηρύσσεται υπέρ και με δαπάνη της ΔΕΗ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Απριλίου 1992 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ/ΝΙΑΙ, ΕΝΕΡΓΕΙΑΣ. ΤΕΧ/ΓΙΑΣ 

ΚΑΙ ΕΜΠΟΡΙΟΥ 

ΙΟΝ. ΠΑΛΑΙΟΚΡΑΣΣΑΣ Α. ΑΝΔΡΙΑΝΟΠΟΥΛΟΣ 

ΑΝΑΚΟΙΝΩΣΕΙΣ 

Αριθ. 798 (2) 

Ειδοποίηση για την παρακατάθεση που έχει γίνει του συμπληρωματι¬ 
κού ποσού της αποζημιώσεως των ακινήτων που απαλλοτριώθηκαν 
για τη διαπλάτυνση της οδού Ταυρωνίτη - Παλαιόχωρας απ’ αρχής 
μέχρι Π25 στο Ν. Χιονιών. 

ΤΟ ΝΟΜΑΡΧΙΑΚΟ ΤΑΜΕΙΟ ΧΑΝΙΩΝ 

Έχοντας υπόψη τα άρθρα 7 και 8 του ΝΔ 797/71 «περί αναγκα¬ 
στικών απαλλοτριώσεων» φέρουμε σε γνώση των κατωτέρω ενδιαφερο¬ 
μένων: 

α) Αυτών που έχουν ή αξιούν δικαιώματα κυριότητας στα δια της 
αριθμ. 11581/7.6.88 αποφάσεως του Νομάρχη Χανιών (ΦΕΚ 447/ 
1988 τ.Δ) αναγκαστικώς απαλλοτριωθέντα ακίνητα για την διαπλά¬ 
τυνση της οδού Ταυρωνίτη - Παλαιόχωρας απ’ αρχής μέχρι Π25. 

β) Των τυχόν επί των ακινήτων αυτών εγγεγραμμένων ενυποθήκων 
ή κατασχόντων δανειστών ή τρίτων διεκδικητών ότι η συμπληρωμα¬ 
τική αποζημίωση που προκύπτει βάσει της αριθμ. 676/91 αποφάσεως 
του Εφετείου Κρήτης περί καθορισμού οριστικών τιμών αποζημιώσεως 
των ανωτέρω ακινήτων, όπως εμφανίζονται αυτά στο σχετικό οριστικό 
κτηματολογικό πίνακα κατατέθηκε στο Ταμείο Παρακαταθηκών και 
Δανείων και εκδόθηκε για το σκοπό αυτό το αριθμ. 36737/24.3.1992 
γραμμάτιο συστάσεως παρακαταθήκης του γραφείου Παρακαταθηκών 
Α’ ΔΟΥ Χανιών για συνολικό ποσό δρχ. διακοσίων εβδομήντα πέντε χι¬ 
λιάδων πεντακοσίων (275.500). 

Η αποζημίωση αυτή είναι αποδοτέα στους κατά το νόμο δικαιούχους. 

Χανιά, 31 Μαρτίου 1992 

Ο Πρόεδρος - Νομάρχης Χανιών κ.α.α. 

Ο Αναπλ/τής 

ΕΥΑΓΓΕΛΟΣ ΚΟΣΜΑΔΑΚΗΣ 

-φ- 

(3) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή του Δήμου Αιγάλεω και που 
απαλλοτριώθηκε υπέρ και με δαπάνη του ΟΣΚ, με σκοπό την ανέ¬ 
γερση διδακτηρίου του 11ου Ν/Γ Αιγάλεω. 

, ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π 7583/1971/ 
4.1.89 (ΦΕΚ 13/Δ/16.1.89) κοινή απόφαση των Υπουργών Παι¬ 
δείας - Θρησκευμάτων και Οικονομικών, για την κήρυξη αναγκαστικής 
απαλλοτρίωσης, υπέρ και με δαπάνη του ΟΣΚ, έκτασης εμβαδού 1050 
μ2 (και σύμφωνα με το οριστικό διάγραμμα του κτηματογράφου 
1063,16 μ2), που βρίσκεται στον Δήμο Αιγάλεω μεταξύ των οδών 
Γκύζη - Βορ. Ηπείρου - Χαλεπά και προορίζεται για την ανέγερση διδα¬ 
κτηρίου του 11ου Ν/Γ Αιγάλεω κατέθεσε στο Ταμείο Παρακαταθηκών 
και Δανείων υπέρ των δικαιούχων ιδιοκτητών την οριστική αποζημί- 

ωση που καθορίσθηκε σύμφωνα με την 10434/1991 Απόφαση του 
Εφετείου Αθηνών και εκδόθηκε το 1416/13.3.92 γραμμάτιο σύστα¬ 
σης παρακαταθήκης για ποσό 6.036.440 δρχ. 

Ο Πρόεδρος Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

-♦- 

(4) 

Ειδοποίηση για παρακατάθεση οριστικής αποζημίωσης ιδιοκτητών 
έκτασης που βρίσκεται στην περιοχή του Δήμου Αιγάλεω και που 
απαλλοτριώθηκε υπέρ και με δαπάνη του Ο.Σ.Κ., με σκοπό την ανέ¬ 
γερση διδακτηρίου του 26ου Δημ. Σχολ. Αιγάλεω. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την 1017604/704/ 
0010/15.2.89 (ΦΕΚ 129/Δ/3.3.89) κοινή απόφαση των Υπουργών 
Παιδείας- θρησκευμάτων και Οικονομικών, για την κήρυξη αναγκα¬ 
στικής απαλλοτρίωσης, υπέρ και με δαπάνη του ΟΣΚ έκτασης εμβαδού 
1810 μ2 (και σύμφωνα με το οριστικό διάγραμμα του κτηματογράφου 
2437,16 μ2) που βρίσκεται στο Δήμο Αιγάλεω μεταξύ των οδών Ελπί- 
δος - Μάκρης - Σαμοθράκης και προορίζεται για την ανέγερση διδακτη¬ 
ρίου του 26ου Δημ. Σχολ. Αιγάλεω κατέθεσε στο Ταμείο Παρακαταθη¬ 
κών και Δανείων υπέρ των δικαιούχων ιδιοκτητών την οριστική αποζη¬ 
μίωση που καθορίσθηκε σύμφωνα με την 10435 Απόφαση του Εφε¬ 
τείου Αθηνών και εκδόθηκε το 1417/13.3.92 γραμμάτιο σύστασης 
παρακαταθήκης για ποσό 34.191.390 δρχ. 

Ο Πρόεδρος Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

-♦- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(δ) 

Εγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του ρυμοτομικού σχεδίου Δήμου Πολίχνης (Ν. 
Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α’ 138) όπως τροποποιήθηκε με το από 19.6.1987 Π. Δ/γμα 
(Δ’ 592). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
συντελεστού δομήσεως κατά τον ν. 880/1979» (Α' 154), όπως τροπο¬ 
ποιήθηκε με το υπ’ αριθμόν 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την Τ. 1503/1991 απόφαση του Πρωθυπουργού και του ΐπουρ- 
γού Περιβάλλοντος Χωροταξίας και Δημοσίων Έργων «Καθορισμός 


αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη (Β’ 702). 

6. Την 428/24.7.1991 γνωμοδότηση του Κεντρικού Συμβουλίου 
Χωροταξίας Οικισμού και Περιβάλλοντος. 

7. Την 30977/17.1.1992 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υφυπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 25.4.1989 Π.Δ/γμα (Δ' 354) 
από βαρυνόμενο ακίνητο, που βρίσκεται εντός του ρυμοτομικού σχεδίου 
Θεσσαλονίκης (Ν. Θεσσαλονίκης) για το οποίο έχει εκδοθεί ο 1092/ 
1990 σχετικός τίτλος δικαιώματος μεταφοράς συντελεστή δόμησης στο 
όνομα Επιστήμης συζύγου Παναγιώτη Παυλέα σε άλλο ακίνητο (ωφε¬ 
λούμενο) που βρίσκεται εντός του ρυμοτομικού σχεδίου του Δήμου Πο- 
λίχνηφ (Ν. Θεσσαλονίκης) φερόμενο ως ιδιοκτησία Επιστήμης Παυλέα 
όπως το πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
51736/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 254,64 τ.μ. που αντιστοιχεί σε 119,71 τ.μ. 
από το βαρυνόμενο ακίνητο. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 472,48 τ.μ. 

β. Ποσοστό κάλυψης: 70%. 

γ. Συντελεστής δόμησης: 2,339 

δ. Μέγιστο επιτρεπόμενο ύψος του ανεγερθησομένου κτιρίου: είκοσι 
τέσσερα μέτρα και πενήντα έξι εκατοστά (24,56) μ. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:50 που θεωρήθηκε 
από τον Προϊστάμενο της Διεύθυνσης Τυπογραφικών Εφαρμογών με 
την 51736/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρώνεται ο 1092/1990 ονομαστικός τίτλος δικαιώματος συντε¬ 
λεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒ/ΝΤΟΣ. κΟΡ/ΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 


( 6 ) 


Τροποποίηση του ρυμοτομικού σχεδίου Κοζάνης στα Ο.Τ. 379. 


5. Την υπ’ αριθμ. 56/92 σχετική απόφαση του Δημοτικού Συμβου¬ 
λίου Κοζάνης. 

6. Την υπ’ αριθμ. 81/92 γνωμοδότηση του*Συμβουλίου ΠΕ.- 
ΧΩ.Δ.Ε. της Νομαρχίας Κοζάνης, αποφασίζουμε: 


ΤΟ ΔΗΜΟΤΙΚΟ ΣΥΜΒΟΥΛΙΟ ΚΟΖΑΝΗΣ 
(Αριθ. Συνεδρίασης 3/92) 

Έχοντας υπόψη: 

1. Τις διατάξεις του Ν.Δ/τος της 17.7/16.8.23 όπως μεταγενέ¬ 
στερα τροποποιήθηκαν και συμπληρώθηκαν και ειδικότερα τα άρθρα 3 
και 70. 

2. Τις εγκυκλίους 1/4.1.61 και 8/28.3.75 της υπηρεσίας ΟΙΚΙ¬ 
ΣΜΟΥ του Υπουργείου ΔΗΜΟΣΙΩΝ ΕΡΓΩΝ. 

3. Τις διατάξεις του Π.Δ/τος της 30.4.87/13.5.87 (ΦΕΚ 391 Α’) 
και ειδικότερα τα άρθρα 1,2 και 3. 

4. Την υπ’ αριθμ. 22/18.2.88 εγκύκλιο της Δ/νσης Γ4 του Υ.ΠΕ.- 
ΧΩ.Δ.Ε. 


Άρθρο Ιο 

Εγκρίνεται η τροποποίηση του ρυμοτομικού σχεδίου Κοζάνης στα 
Ο.Τ. 379 όπως φαίνεται στο διάγραμμα που συνοδεύει την απόφαση 
αυτή και αποτελεί αναπόσπαστο μέρος της. Το παραπάνω διάγραμμα 
θα εκδοθεί σε έξι (6) αντίτυπα κλίμακας 1:500. 

Άρθρο 2ο 

Η παρούσα απόφαση θα αναρτηθεί για 15 ημέρες στην ΤΕΧΝΙΚΗ 
ΥΠΗΡΕΣΙΑ του ΔΗΜΟΥ Κοζάνης και η ισχύς της αρχίζει από τη δη¬ 
μοσίευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος 
Κ. ΜΑΚΕΔΟΝΑΣ 

